Nr. L 369/28 De Europæiske Fællesskabers Tidende 31. 12. 85 KOMMISSIONENS BESLUTNING af 13. december 1985 om en procedure i henhold til EØF-traktatens artikel 85 (IV/27.591 — London Cocoa Terminal Market Association Limited) (Kun den engelske udgave er autentisk) (85/564/EØF) - KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæ- iske økonomiske Fællesskab, under henvisning til Rådets forordning nr. 17, af 6. februar 1962, første forordning om anvendelse af bestemmelserne i traktatens artikel 85 og 86 (1), senest ændret ved akten vedrørende Grækenlands tiltrædelse, særlig artikel 2, under henvisning til de af London Cocoa Terminal Market Association indgivne anmeldelser og begæringer af 29. juni 1973 og 20. maj 1985 om negativattest vedrørende sam- menslutningens regler og vedtægter, under henvisning til offentliggørelse af anmeldelsens indhold i hovedtræk (?), jf. artikel 19, stk. 3, i Rådets forordning nr. 17, efter høring af Det rådgivende Udvalg for Kartel- og Monopolspørgsmål, og ud fra følgende betragtninger: I. SAGSFREMSTILLING The London Cocoa Terminal Market Association (LCTMA) er en af de mange varebørser, der er oprettet i London. Varebørserne er selvstyrende organer, der administreres af »Committees of Management«, der vælges af og blandt medlemmerne, og som bistås af sekretariater og udøver de beføjelser, der er tillagt dem i håndbøger om børsreglerne. Skønt børserne er selvstyrende, er der en vis form for kontrol fra Bank of England's side. LCTMA har til formål at etablere og organisere et termins- marked for kakao i London. Et terminsmarked stiller organiserede faciliteter til rådighed for indgåelse af kontrak- ter om køb og salg af en vare til levering på bestemte fremtidige tidspunkter. Terminsmarkeder er først og frem- (1) EFT nr. 13 af 21. 2. 1962, s. 204/62. (?) EFT nr. C 204 af 13. 8. 1985, s. 7. mest blevet oprettet for at sætte personer, der er involveret i varehandelen, i stand til at beskytte sig mod risici for ugunstige prisbevægelser. LCTMA skaber rammerne for handel og prisdannelse og afgør en række tekniske spørgsmål så som tilladte måneder for levering og standardvilkår i kontrakter samt yder afreg- nings- og betalingsfaciliteter. Handelen foregår på selve børsen, hvor de handlende møder hinanden med bud og tilbud (det såkaldte »open outcry«-system). De kontrakter, der i øjeblikket handles på kakaomarkedet, omfatter 10 tons eller et multiplum af 10 tons af en art eller kvalitet, der i enkeltheder er defineret i afsnit 4 i LCTMA's vedtægter, og varen leveres i UK til en af LCTMA godkendt kontraktpris ab pakhus eller i godkendte pakhuse i Amster- dam, Antwerpen, Hamburg eller Rotterdam. Der handles i indtil 15 måneder frem i leveringsmånederne: marts, maj, juli, september og december. Alle kontrakter, der indgås på London Cocoa Terminal Market, skal registreres hos International Commodities Clearing House Limited (»ICCH«), et uafhængigt servicesel- skab, som stiller afregnings- og betalingsfaciliteter til rådig- hed for LCTMA. ICCH råder over betydelig kapital og reserver og er fuldstændigt ejet af seks clearingsbanker. ICCH”s vigtigste funktion er at foretage og administrere en »daglig clearing« af alle forretninger og i overensstemmelse med LCTMA's vedtægter at give garanti for kontrakternes retmæssige opfyldelse til Clearing Members, i hvis navn sådanne kontrakter er registreret. Der er fire klasser af medlemskab af LCTMA., De første to klasser, bestående af stemmeberettigede medlemmer, er »Broker Members« og »Home Members«, der har adgang til at handle på selve børsen. Vedtægterne tillader et maksimum på 18 »Broker Members« og 36 »Home Members«. De to næste klasser er (ikke-stemmeberettigede) »Trade Members« og »Non-Trade Members«. Disses antal er ikke begræn- set. De kriterier, der er fastsat for »Broker« og »Home« medlem- skab, er stort set de samme og indebærer, at ansøgeren må opfylde visse finansielle krav. En detaljeret redegørelse for de kriterier, der gælder på ansøgningstidspunktet, kan fås hos sekretæren. »Broker Members« er enkeltpersoner, medens »Home Members« er selskaber eller firmaer. For at blive »Broker Member« må ansøgeren godtgøre over for